**Fernando Gonçalves Namora** (Condeixa-a-Nova 15 de abril de 1919 – Lisboa, 31 de xaneiro de 1989) foi un médico e escritor portugués, autor dunha extensa obra, das máis divulgadas e traducidas nos anos 1970 e 1980. Existe uma escola secundaria co seu nome en Condeixa-a-Nova.

Biografía
---------

Licenciado en Medicina (1942) pola Facultade de Medicina da Universidade de Coímbra, pertenceu á Xeración dos 40, grupo literario que reuniu personalidades como Carlos de Oliveira, Mário Dionísio, Joaquim Namorado ou João José Cochofel, moldeándoo, certamente, como home, á semellanza do exercicio da profesión médica, primeiro na súa terra natal despois nas rexións da Beira Baixa e Alentejo, en lugares como Tinalhas, Monsanto e Pavia, até que, en 1951, acabaría por se instalar en Lisboa -onde, curiosamente, moi novo, estudara no Liceu Camões-, como médico asistente do Instituto Português de Oncologia.

O seu volume de estrea foi *Relevos* (1937), livro de poesia, baixo a influencia de Afonso Duarte e do grupo da Presença. Mais xa publicara en conxunto con Carlos de Oliveira e Artur Varela, un pequeno libro de contos *Cabeças de Barro*. En 1938 xorde a súa primeira *As Sete Partidas do Mundo* que viría a ser galardoada co Premio Almeida Garrett no mesmo ano en que recibe o Premio Mestre António Augusto Gonçalves, de artes plásticas - na categoría de pintura. Aínda estudante e con outros compañeiros de xeración funda a revista *Altitude* e entra no proxecto do *Novo Cancioneiro* (1941), colección poética de 10 volumes que se inicia co seu libro-poema *Terra*, sinalando a chegada do neo-realismo, tendo esta iniciativa colectiva, nacida nas tertulias de Coímbra, de João José Cochofel, demarcado ese punto de viraxe na literatura portuguesa. Na mesma liña estética, mais de ficción, é lanzada a colección dos *Novos Prosadores* (1943), pola *Coimbra Editora*, reunindo as novelas *Fogo na Noite Escura* de Namora, *Casa na Duna* de Carlos de Oliveira, *Onde Tudo Foi Morrendo* de Vergílio Ferreira, *Nevoeiro* de Mário Braga ou *O Dia Cinzento* de Mário Dionísio, entre outros.

Cunha obra literaria que se desenvolve ao longo de cinco décadas é de salientar a súa precoz vocación artística, de feitura naturalista e poética, tal como a importancia do período de formación en Coímbra, máis as súas tertulias e movementos estudantís. Ao darse a madureza estética do neo-realismo e coincidente coas vivencias dos anos 50, seguiría por novos camiños, a través dunha interpretación persoal da narrativa, que o levaría a situarse entre a ficción e a análise social. Os moitos textos que escribiu, nos diferentes momentos ou fases da vida literaria, presentan retratos con aspectos de picaresco, observacións naturalistas e algún existencialismo. Independentemente do encadramento, Namora foi un escritor dotado dunha profunda capacidade de análise psicológica, inseparábel dunha grande sensibilidade e linguaxe poética. Escribiu, ademais de obras de poesía e novelas, contos, memorias e impresións de viaxe, destacando os *cadernos de um escritor*, que proporcionan un diálogo vivo co lector, a abertura a outras culturas, terras e xentes, a visión dun mundo en transformación, dunha realidade emerxente, expresa en *Estamos no Vento* (febreiro de 1974).

Entre os moitos títulos que publica en prosa están *Fogo na Noite Escura* (1943), *Casa da Malta* (1945), *As Minas de S. Francisco* (1946), (capítulo inédito publicado no nº 16 da revista *Mundo Literário*  existente entre 1946 e 1948), *Retalhos da Vida de um Médico* (1949 e 1963), *A Noite e a Madrugada* (1950), *O Trigo e o Joio* (1954), *O Homem Disfarçado* (1957), *Cidade Solitária* (1959), *Domingo à Tarde* (1961, Prémio José Lins do Rego), *Os Clandestinos* (1972), *Resposta a Matilde* (1980) e *O Rio Triste* (1982, Prémio Fernando Chinaglia, Prémio Fialho de Almeida e Prémio D. Dinis). Ou, as biografías noveladas de *Deuses e Demónios da Medicina* (1952). Alén dos títulos xa referidos, publicou en poesía *Mar de Sargaços* (1940), *Marketing* (1969) e *Nome para uma Casa* (1984). Toda a súa produción poética seminal foi reunida nuunha antoloxía (1959) denominada *As Frias Madrugadas*. Escribiu tamén sobre o mundo e a sociedade en xeral, na forma de narrativas noveladas ou de anotacións de viaxe e reflexións críticas, sendo diso exemplo *Diálogo em Setembro* (1966), *Um Sino na Montanha* (1968), *Os Adoradores do Sol* (1971), *Estamos no Vento* (1974), *A Nave de Pedra* (1975), *Cavalgada Cinzenta* (1977), *URSS, Mal Amada, Bem Amada* e *Sentados na Relva*, ambos de (1986). Mais foron as novelas como os *Retalhos da Vida de um Médico*, *O Trigo e o Joio*, *Domingo à Tarde*, *O Homem Disfarçado* ou *O Rio Triste*, que foron traducidos a diversas linguas, tendo inclusive, en 1981, sido proposto para o Premio Nobel de Literatura, pola Academia das Ciências de Lisboa e polo PEN Clube.

Se quisermos contextualizar, sistematizar a súa obra en fases distintas de creación literaria, podemos identificar:

* o *ciclo de xuventude*, principalmente cando estudante en Coímbra, coincidente co libro-poema *Terra* e a novela *Fogo na Noite Escura.*
* o *ciclo rural*, entre 1943 e 1950, representado polas novelas *Casa da Malta* (escrita en 8 días) e *Minas de San Francisco*, ou por *A Noite e a Madrugada*, *O Trigo e o Joio* sen esquecer os *Retalhos da Vida de um Médico*, cuxa edición española (1ª tradución) presenta o prefacio de Gregório Marañón;
* o *ciclo urbano*, coincidente coa súa chegada a Lisboa, marcado pola soidade e vivencias do cotiá, e que se verá na novela *O Homem Disfarçado*, en *Cidade Solitária* ou no *Domingo à Tarde*;
* o *ciclo cosmopolita*, ou sexa, dos *cadernos de um escritor*, no final dos anos 60 e década de 70, explicado polas moitas viaxes que fixo, especialmente á Escandinavia, e pola súa participación nos *encontros de Nenebra*;
* o *ciclo final*, entre a ficción contemporánea, que se ve na novela *O Rio Triste* ou *Resposta a Matilde* e as reflexións íntimas de *Jornal sem Data* (1988).

Sendo talvez unha das súas obras máis coñecidas, *Retalhos da Vida de um Médico*, foi a primeira a ser adaptada ao cinema, por intermedio do realizador Jorge Brum do Canto (en 1962, filme selecionado para o Festival de Berlín), e logo a serie televisiva, da responsabilidade de Artur Ramos e Jaime Silva (1979-1980).

O *Trigo e o Joio* foi adaptado para o cinema en 1965, por Manuel Guimarães, con Manuel da Fonseca. Do mesmo realizador, para televisión e en 1969, foi o documental *Fernando Namora*.

*Domingo à Tarde* (seleccionado para o Festival de Venecia), foi realizado por António de Macedo en 1965 e contou con atores como Isabel de Castro, Ruy de Carvalho e Isabel Ruth.

En 1975, xorde *Fernando Namora – Vida e Obra*, realizado por Sérgio Ferreira. Tamén en 1975 Namora colaborou na publicación periódica *Jornal do Caso República* (1975)

*A Noite e a Madrugada*, de 1985, debe a súa realización a Artur Ramos. *Resposta a Matilde*, de 1986, foi adaptado a televisión por Dinis Machado e Artur Ramos, coa participación de Raúl Solnado e Rogério Paulo. 

Foi sepultado no Talhão dos Artistas do Cemitério dos Prazeres, en Lisboa.

Obras
-----

* *As Sete Partidas do Mundo*, novela– 1938
* *Terra*, novela, 1941
* *Fogo na Noite Escura*, novela– 1943
* *Casa da Malta*, novela– 1945
* *Minas de San Francisco*, novela– 1946
* *Retalhos da Vida de um Médico*, narracións / primeira série – 1949
* *A Noite e a Madrugada*, novela– 1950
* *Deuses e Demónios da Medicina*, biografías noveladas– 1952
* *O Trigo e o Joio*, novela– 1954
* *O Homem Disfarçado*, novela– 1957
* *Cidade Solitária*, narracións– 1959
* *As Frias Madrugadas'*, poesía / antoloxía – 1959
* *Domingo à Tarde*, novela– 1961
* *Retalhos da Vida de um Médico*, narracións (segunda serie) – 1963
* *Diálogo em Setembro*, crónica novelada– 1966
* *Um Sino na Montanha*, cadernos dun escritor – 1968
* *Marketing*, poesía – 1969
* *Os Adoradores do Sol*, cadernos dun escritor – 1971
* *Os Clandestinos*, novela– 1972
* *Estamos no Vento*, narrativa literario-sociolóxica – 1974
* *A Nave de Pedra*, cadernos dun escritor – 1975
* *Cavalgada Cinzenta*, narrativa – 1977
* *Encontros*, entrevistas – 1979
* *Resposta a Matilde*, divertimento – 1980
* *O Rio Triste*, novela– 1982
* *Nome para uma Casa*, poesía – 1984
* *URSS mal amada, bem amada'*, crónica – 1986
* *Sentados na Relva*, cadernos dun escritor – 1986
* *Jornal sem Data*, cadernos dun escritor – 1988

Premios e honras
----------------

* Prémio Ricardo Malheiros (1953)
* Medalla de Ouro da "Societé d'Encouragement au Progrés" (1979)
* Grande-Oficial da Antiga, Nobilíssima e Esclarecida Ordem Militar de Sant'Iago da Espada, do Mérito Científico, Literário e Artístico (3 de setembro de 1979)
* Prémio D. Dinis (1982)
* Grã-Cruz da Ordem do Infante D. Henrique (26 de maio de 1988)
* Grã-Cruz da Ordem da Liberdade (29 de agosto de 2019, a título póstumo)

Notas
-----

1. ↑  Agência Lusa (2009), "Aquando dos 20 anos do falecimento do autor. ", Lisboa:  Arquivado 07 de xullo de 2015 en Wayback Machine. Notícia da Lusa.
2. ↑  Namora (1987), "Autobiografia", Lisboa: ed. O Jornal. (en portugués)
3. 1 2  Vieira Reis, Carlos (2000), "Fernando Namora- Médico, Escritor, Artista, Argumentista e Humanista Universal: 1919-1989", Lisboa:  Arquivado 28 de maio de 2015 en Wayback Machine.. (en portugués)
4. ↑  Arquivo Fernando Namora (2011), "Fotografias e documentação bio-bibliográfica.", Lisboa:. (en portugués)
5. ↑  Roldão, Helena (27-01-2014). "Ficha histórica: Mundo literário: semanário de crítica e informação literária, científica e artística (1946 1948)." (pdf) (en portugués).
6. 1 2  "Adoaçado o espolio de Fernando Namora". *bnportugal* (en portugués).
7. ↑  "Jornal do Caso Repúlica". *hemerotecadigital* (en portugués).
8. 1 2 3  "Cidadãos Nacionais Agraciados com Ordens Portuguesas".

|  |  |
| --- | --- |
| Control de autoridades | 
* Wd: Q1406784
* WorldCat
* VIAF: 111197651
* BNE: XX1045419
* BNF: 11917384f
* BRE: 2247585
* CiNii: DA04606935
* DeutscheBio: 118785613
* EBID: ID
* Europeana: ID
* FAST: 1717833
* GEC: 0045341
* GND: 118785613
* ISNI: 0000 0001 2147 828X
* LCCN: n83065881
* LibraryThing: namorafernando
* NKC: ola2003169728
* NTA: 068652771
* Nupill: 21768
* PTBNP: 21925
* SELIBR: 306640
* SUDOC: 02704436X

 |